## Pravilnik o postupku homologacije traktora za poljoprivredu i šumarstvo s obzirom na vozačko sjedalo TPV 312 (Izdanje 00)

### NN 72/2007 (11.7.2007.), Pravilnik o postupku homologacije traktora za poljoprivredu i šumarstvo s obzirom na vozačko sjedalo TPV 312 (Izdanje 00)

# DRŽAVNI ZAVOD ZA MJERITELJSTVO

2248

Temeljem
članka 275. stavak 3. Zakona o sigurnosti prometa na cestama (»Narodne novine«
br. 105/04) ravnatelj Državnog zavoda za mjeriteljstvo
donosi

## PRAVILNIK

### O POSTUPKU HOMOLOGACIJE TRAKTORA ZA POLJOPRIVREDU I ŠUMARSTVO S OBZIROM NA VOZAČKO SJEDALO TPV 312 (IZDANJE 00)(\*)

Članak 1.

Ovim
se Pravilnikom uređuje postupak homologacije vozila
za poljoprivredu i šumarstvo kategorija T1, T2, T3, T4.2 i T4.3 (1) s obzirom
na vozačko sjedalo te vozačkog sjedala namijenjena za ugradbu u ta vozila.

Članak 2.

Tehnički
zahtjevi u postupku homologacije navedeni su u
točkama prilozima II. i IV., a postupak homologacije u točki 3. Priloga II. i u člancima 8. – 10.
Pravilnika o homologaciji tipa traktora za
poljoprivredu i šumarstvo. Svi prilozi I. – V. čine sastavni dio ovoga
Pravilnika.

Članak 3.

Tijelo
nadležno za homologaciju traktora, odnosno vozačkog
sjedala u smislu odredaba ovoga Pravilnika je Državni zavod za mjeriteljstvo (u
daljnjemu tekstu: Zavod).

Članak 4.

Zavod
će dodijeliti certifikat o homologaciji tipu vozila s
obzirom na vozačko sjedalo, odnosno certifikat o homologaciji
tipu sastavnoga dijela za vozačko sjedalo, ako taj tip vozila, odnosno vozačkog
sjedala, zadovoljava zahtjeve iz Priloga II. i IV.

Obrazac
certifikata o homologaciji sastavnoga dijela za tip
vozačkog sjedala, odnosno Dodatka certifikatu o homologaciji
tipa za traktor s obzirom na vozačko sjedalo prikazani su u Prilogu III.,
odnosno V.

Članak 5.

Novi
traktori s obzirom na vozačko sjedalo, odnosno nova vozačka sjedala mogu se
homologirati, uvoziti i stavljati na tržište ako
zadovoljavaju zahtjeve ovoga Pravilnika i njegovih priloga.

Iznimno
od odredbi stavka 1. ovoga članka, vozačka sjedala koja ne zadovoljavaju
odredbe ovoga Pravilnika mogu se homologirati,
uvoziti i stavljati na tržište ako su kao zamjenski dijelovi namijenjeni za
ugradbu na vozila homologirana prema prije važećim
propisima.

Članak 6.

Zavod
može ovlastiti pravnu ili fizičku osobu za obavljanje poslova tehničke službe
ako ta osoba ispunjava sljedeće uvjete:

–
da zadovoljava zahtjeve norme HRN EN ISO/IEC 17025 za osposobljenost ispitnih
laboratorija za područje ispitivanja prema zahtjevima ovoga Pravilnika

–
da može dokazati poznavanje metoda i postupaka ispitivanja danih u Prilogu II.
i IV.

–
da ima najmanje jednoga djelatnika školske spreme VII/1 strojarskog smjera.

Članak 7.

Odredbe
članka 5. stavak 1. ovoga Pravilnika primjenjivat će se od 1. listopada 2008.
godine za sva nova vozila koja se prvi put registriraju u Republici Hrvatskoj.

Članak 8.

Ovaj
Pravilnik stupa na snagu osmoga dana od njegove objave u »Narodnim novinama«.

Klasa:
011-02/07-02/15

Urbroj: 558-04/2-07-1-AD

Zagreb,
29. lipnja 2007.

Ravnatelj

Državnog zavoda za mjeriteljstvo

**Mirko
Vuković, dipl. ing.,**
v. r.

\_\_\_\_\_\_

(\*) Pravilnik preuzima sadržaj
Direktive Vijeća 78/764/EEZ o usklađivanju zakonodavstva država članica koje se
odnosi na vozačko sjedalo za traktore na kotačima za poljoprivredu ili
šumarstvo, s uključenim izmjenama i dopunama u direktivama 82/890/EEZ,
83/190/EEZ, 87/354/EEZ, 88/465/EEZ, 97/54/EZ i 1999/57/EZ.
(1) Definicija vozila i kategorizacija dani su u točki 4. članka 4.
Pravilnika o homologaciji tipa traktora za poljoprivredu i šumarstvo (»Narodne
novine« br. 15/06).

PRILOG I.

DEFINICIJE

1.         Vozačko sjedalo

            »Vozačko sjedalo« označava sjedalo
predviđeno samo za jednu osobu, namijenjeno za vozača kad vozi traktor.

2.         Sjedište sjedala

»Sjedište sjedala«
označava gotovo vodoravnu plohu sjedala koja nosi vozača kad sjedi.

3.         Naslon sjedala

            »Naslon sjedala« označava gotovo
vertikalnu plohu sjedala na koju se leđima oslanja vozač kad sjedi.

4.         Bočni naslon sjedišta

            »Bočni naslon sjedišta« označava
naprave ili oblike sjedišta sjedala koji sprječavaju bočno klizanje vozača.

4.1.      Oslonci za ruke na sjedalu

            »Oslonci za ruke na sjedalu«
označava naprave na obje strane sjedala na koje se oslanjaju vozačeve ruke kad
sjedi.

5.         Referentna točka sjedala (S)

            »Referentna točka sjedala (S)«
označava točku sjecišta u središnjoj uzdužnoj ravnini sjedala ravnine
tangencijalne na donji rub obloge naslona sjedala i vodoravne ravnine. Ta
vodoravna ravnina siječe donju ravninu sjedala 150 mm ispred referentne točke
sjedala (S) (vidi Dodatak 1. Prilog II.).

6.         Dubina sjedišta sjedala

            »Dubina sjedišta sjedala« označava
vodoravni razmak između referentne točke sjedala (S) i prednjeg ruba sjedišta
sjedala.

7.         Širina sjedišta sjedala

            »Širina sjedišta sjedala« označava
vodoravni razmak između vanjskih rubova sjedišta sjedala izmjeren u ravnini
okomitoj na središnjoj ravninu sjedala.

8.         Raspon sila namještanja

            »Raspon sila namještanja« označava
raspon između dviju sila koje odgovaraju središnjim položajima na krivuljama
sustava ogibljenja iscrtanih za najtežeg i najlakšeg vozača.

9.         Hod ovjesa

            »Hod ovjesa« označava vertikalni
razmak između najvišeg položaja i trenutnog položaja točke na sjedištu sjedala
200 mm ispred referentne točke sjedala u središnjoj uzdužnoj ravnini.

10.       Vibracija

            »Vibracija« označava vertikalno
gibanje vozačkog sjedala prema gore i dolje.

11.       Vibracijsko ubrzanje (a)

            »Vibracijsko ubrzanje (a)« označava
drugu derivaciju vibracijskoga pomaka po vremenu.

12.       Efektivna vrijednost ubrzanja (aeff)

            »Efektivna vrijednost ubrzanja (aeff)« označava kvadratni korijen srednje vrijednosti
kvadrata ubrzanja.

13.       Vrednovano vibracijsko ubrzanje (aw)

            »Vrednovano vibracijsko ubrzanje
(aw)« označava vrednovano vibracijsko ubrzanje određeno s pomoću vrednovanoga
filtra u skladu s točkom 2.5.3.3.5.2. Priloga II.

            awS =
efektivna vrijednost vrednovanoga vibracijskog ubrzanja sjedala izmjerena
tijekom ispitivanja na ispitnoj napravi ili normiranoj stazi

            awB =
efektivna vrijednost vrednovanoga vibracijskog ubrzanja sjedala izmjerena na
pričvršćenju sjedala tijekom ispitivanja na ispitnoj napravi

            awB\* =
referentna efektivna vrijednost vrednovanoga vibracijskog ubrzanja sjedala
izmjerena na pričvršćenju sjedala

            awS\* =
ispravljena efektivna vrijednost vrednovanoga vibracijskog ubrzanja sjedala
izmjerena tijekom ispitivanja na ispitnoj napravi

            awF\* =
efektivna vrijednost vrednovanoga vibracijskog ubrzanja sjedala izmjerena na
pričvršćenju sjedala tijekom ispitivanja na normiranoj stazi.

14.       Vibracijski omjer

            »Vibracijski omjer« označava
vrednovano vibracijsko ubrzanje izmjereno na vozačkom sjedalu u odnosu na ono izmjereno
na pričvršćenju sjedala u skladu s točkom 2.5.3.3.5.2. Priloga II.

15.       Vibracijski razred

            »Vibracijski razred« označava razred
ili skupinu traktora koji pokazuju iste vibracijske značajke.

16.       Traktor kategorije A

            »Traktor kategorije A« označava
traktor koji se može svrstati u dani vibracijski razred zbog sličnih
konstrukcijskih svojstava.

16.1.    Značajke su tih traktora sljedeće:

            broj osovina: dvije

            ovjes: neogibljena stražnja osovina.

16.2.    Traktori kategorije A dijele se u tri
razreda:

            Razred I.: traktori mase u
neopterećenom stanju do 3 600 kg

            Razred II.: traktori mase
neopterećenom traktora 3 600 –6 500 kg

            Razred III.: traktori mase
neopterećenoga traktora iznad 6 500 kg.

17.       Traktor kategorije B

            »Traktor kategorije B« označava
traktor koji se ne može svrstati u vibracijski razred u kategoriji A.

18.       Sjedala istoga tipa

            »Sjedala istoga tipa« označava
sjedala koja se ne razlikuju ni u jednoj od bitnih značajka; jedine su značajke
po kojima se sjedala mogu razlikovati sljedeće:

18.1.    dimenzije

18.2.    položaj i nagib naslona sjedala

18.3.    nagib sjedišta sjedala

18.4.    uzdužno i vertikalno namještanje sjedala.

PRILOG II.

ZAHTJEVI ZA IZRADBU I
ISPITIVANJE – ZAHTJEVI ZA HOMOLOGACIJU TIPA SASTAVNOGA DIJELA I OZNAČIVANJE

1.         OPĆI ZAHTJEVI

1.1.      Vozačko sjedalo mora biti konstruirano
tako da vozaču osigurava udoban položaj pri upravljanju traktora i da mu pruža
najviši stupanj zaštite zdravlja i sigurnosti.

1.2.      Sjedalo se mora moći namještati uzdužno i
po visini bez uporabe alata.

1.3.      Sjedalo mora biti konstruirano tako da
smanjuje udarce i vibracije. Zato mora biti dobro ogibljeno, imati dobru
sposobnost apsorbcije vibracija i osiguravati
odgovarajuće stražnje i bočno oslanjanje.

            Bočno oslanjanje smatra se
odgovarajućim ako je sjedalo konstruirano tako da sprječava bočno klizanje
vozačeva tijela.

1.3.1.   Sjedalo se mora moći namještati za osobe
različnih masa. Sva namještanja potrebna za zadovoljavanje tih zahtjeva moraju
se moći obaviti bez uporabe alata.

1.4.      Sjedište sjedala, naslon sjedala, bočni nasloni
sjedišta i, ako su ograđeni, uklonjivi, preklopni ili nepomični oslonci za ruke
na sjedalu, moraju biti obloženi.

1.5.      Referentna točka sjedala (S) mora se
izračunati postup­kom propisanim u Dodatku 1. Priloga II.

1.6.      Kad nije drukčije određeno, mjerenja i
dopuštena odstupanja moraju zadovoljavati sljedeće zahtjeve:

1.6.1.   propisana mjerenja moraju biti izražena u
cjelobrojnim vrijednostima jedinica, po potrebi zaokružena na najbližu
cjelobrojnu vrijednost;

1.6.2.   mjerni uređaji upotrijebljeni pri mjerenju
moraju omogućivati zaokruživanje izmjerene vrijednosti na najbližu cjelobrojnu
vrijednost jedinice te moraju imati točnost unutar sljedećih dopuštenih
granica:

            – za duljine: ± 0,5%

            – za mjerenje kutova: ± 1°

            – za određivanje mase traktora: ± 20
kg

            – za mjerenje tlaka u gumama: ± 0,1
bar

1.6.3.   za sve podatke koji se odnose na dimenzije
dopušteno je odstupanje ± 5%.

1.7.      Sjedalo se mora podvrgnuti sljedećim
ispitivanjima koja se obavljaju na istome sjedalu prema niže navedenu
redoslijedu:

1.7.1.   određivanje značajka ovjesa i područja
namještanja s obzirom na masu vozača,

1.7.2.   određivanje bočne stabilnosti

1.7.3.   određivanje značajka vertikalnih vibracija

1.7.4.   određivanje značajka prigušenja
u rezonantnome području.

1.8.      Ako je sjedalo proizvedeno tako da je
zakretno oko vertikalne osi, ispitivanja tada treba obaviti sa sjedalom
okrenutim prema naprijed i blokiranim u takvome položaju da je usporedno s
uzdužnom središnjom ravninom traktora.

1.9.      Sjedalo koje se podvrgava gornjim
ispitivanjima mora imati iste značajke s obzirom na izradbu i ugradbu kao
sjedala iz serijske proizvodnje.

1.10.    Prije obavljanja ispitivanja, proizvođač
mora obaviti uhodavanje sjedala.

1.11.    Ispitni laboratorij mora sastaviti izvještaj
o ispitivanju u kojem se potvrđuje da su na sjedalu provedena sva propisana
ispitivanja bez oštećenja, uz navođenje pojedinosti o značajkama vibracija
sjedala.

1.12.    Sjedala koja su ispitana za traktore razreda
I. prikladna su samo za traktore toga razreda, dok su sjedala koja su ispitana
za traktore razreda II. prikladna za traktore razreda I. II. i sjedala ispitana
za traktore razreda III. prikladna za traktore razreda II. i III.

2.         POSEBNI ZAHTJEVI

2.1.      Dimenzije sjedišta sjedala

2.1.1.   Dubina sjedišta sjedala, mjerena usporedno i
na razmaku 150 mm od uzdužne središnje ravnine sjedala, mora biti 400 ± 50 mm
(vidi sliku ispod).

2.1.2.   Širina sjedišta sjedala, mjerena okomito na
središnju ravninu sjedala, na 150 mm ispred referentne točke sjedala (S) i
najviše na 80 mm iznad te točke mora biti najmanje 450 mm (vidi sliku ispod).

2.1.3.   Dubina i širina sjedišta sjedala namijenjenih
za traktore čiji najmanji razmak stražnjih kotača ne prelazi 1 150 mm mogu se
smanjiti najviše do 300 mm za dubinu i do 400 mm za širinu, ako konstrukcija
traktora ne omogućuje ispunjavanje zahtjeva iz točaka 2.1.1 i 2.1.2.

2.2.      Položaj i nagib naslona sjedala

2.2.1.   Gornji rub naslona sjedala mora biti najmanje
260 mm iznad referentne točke sjedala (S) (vidi sliku ispod).

2.2.2.   Naslon sjedala mora imati nagib 10 ± 5° (vidi
sliku ispod).

2.3.      Nagib sjedišta sjedala

2.3.1.   Nagib površine opterećena jastuka prema
unatrag (vidi kut á na slici ispod) mora biti od 3° do 12° u odnosu na
vodoravnu ravninu, mjereno napravom za opterećivanje u skladu s Dodatkom 1.

2.4.      Namještanje sjedala (vidi sliku ispod).

2.4.1.   Sjedalo mora biti namjestivo
u uzdužnome smjeru najmanje:

            – 150 mm kod traktora s najmanjim
razmakom stražnjih kotača većim od 1 150 mm

            – 60 mm kod traktora s najmanjim
razmakom stražnjih kotača 1 150 mm ili manjim.

2.4.2.   Sjedalo mora biti namjestivo
po visini najmanje na duljini:

            – 60 mm kod traktora s najmanjim
razmakom stražnjih kotača većim od 1 150 mm

            – 30 mm kod traktora s najmanjim
razmakom stražnjih kotača 1 150 mm ili manjim.

![](dodatni/350302.gif)

(Dimenzije u mm)

2.5.      Ispitivanja sjedala

2.5.1.   Određivanje značajka ovjesa i područja
namještanja s obzirom na težinu vozača.

2.5.1.1.            Značajke sustava ovjesa određuju se
statičkim ispitivanjem. Granice područja namještanja sjedala prema masi vozača
izračunavaju se iz značajka sustava ovjesa. Ti izračuni nisu potrebni za
sjedala koja se ne mogu ručno namještati prema masi vozača.

2.5.1.2.            Sjedalo se ugrađuje na ispitnu
napravu ili na traktor i optereti, ili izravno ili s pomoću posebne naprave; to
se opterećenje ne smije razlikovati za više od 5 N od nazivnog opterećenja.
Pogreška mjerenja hoda ovjesa ne smije prekoračiti ± 1 mm. Opterećivanje se
mora primjenjivati u skladu s postupkom određenim u točki 3. Priloga I.

2.5.1.3.            Cijeli dijagram značajke koji
predstavlja gibanje sustava ovjesa mora se iscrtati od ništičnoga
do najvećeg opterećenja i natrag do ništičnoga
opterećenja. Stupnjevanja opterećenja kojima se mjeri hod sustava ovjesa ne
smiju biti veća od 100 N; najmanje osam mjernih točaka mora se ucrtati na
približno jednakim razmacima u gibanju sustava ovjesa. Kao točka najvećeg
opterećenja treba se uzeti ili točka od koje se ne može zabilježiti daljnji hod
ovjesa ili opterećenje od 1 500 N. Nakon svakoga opterećenja ili rasterećenja
hod sustava ovjesa mora se izmjeriti 200 mm ispred referentne točke sjedala u
središnjoj uzdužnoj ravnini sjedišta sjedala. Nakon opterećenja ili
rasterećenja sjedalo se mora moći vratiti u svoj početni položaj.

2.5.1.4.            U slučaju sjedala s ljestvicom za
namještanje ovisno o masi, treba iscrtati dijagrame značajka koje predstavljaju
hod ovjesa pri namještanjima za vozače mase 50 kg i 120 kg. U slučaju sjedala
bez ljestvice za namještanje s graničnicima namještanja, mjerenja se obavljaju
namještanjem za najmanju i najveću masu. U slučaju sjedala bez ljestvice za namještanje
ovisno o masi ili bez graničnika namještanja treba odabrati namještanje tako
da:

2.5.1.4.1.         se na granici namještanja za najmanju
masu sjedalo pri rasterećenju vrati točno u gornju točku hoda sustava ovjesa, a

2.5.1.4.2.         na granici namještanja za najveću masu
opterećenje od 1 500 N prouzroči spuštanje sjedala do najniže granice hoda
ovjesa.

2.5.1.5.            Srednji položaj sustava ovjesa
položaj je u kojemu sjedalo ostane kad se spusti za polovicu cijeloga hoda
sustava ovjesa.

2.5.1.6.            Dok su dijagrami značajke sustava
ovjesa u općemu slučaju oblika petlje histereze,
opterećenja se moraju odrediti iscrtavanjem središnje crte petlje
histereze (vidi točku 8. Priloga I. i točke A i B u Dodatku
2. Priloga II.).

2.5.1.7.            Za određivanje granica područja
namještanja u ovisnosti o masi vozača, vertikalne sile koje su određene u
skladu s točkom 2.5.1.6 za točke A i B (vidi Dodatak 2. ovoga Priloga) moraju
se pomnožiti faktorom ljestvice 0,13 kg/N.

2.5.2.   Određivanje bočne stabilnosti

2.5.2.1.            Sjedalo se mora namjestiti za
najveću gornju granicu namještanja prema težini i učvrstiti na ispitnu napravu
ili traktor na takav način da se njegova donja ploha oslanja na nepomičnu plohu
(ispitne naprave) koja nije manja od same donje plohe.

2.5.2.2.            Ispitno opterećenje od 1 000 N
primjenjuje se na površinu ili jastuk sjedala. Hvatište se mora nalaziti 200 mm
ispred referentne točke sjedala (S), a naizmjenično na obje strane po 150 mm od
ravnine simetrije kroz sjedalo.

2.5.2.3.            Tijekom opterećivanja sjedala, mjeri
se promjena kuta bočnoga nagiba sjedišta sjedala u krajnjim položajima
namještanja sjedala u uzdužnom smjeru i po visini. Trajna deformacija u blizini
točke hvatišta opterećenja ne uzima se u obzir.

2.5.3.   Određivanje značajka vertikalnih vibracija

            Vibracije sjedala određuju se
ispitivanjem na ispitnoj napravi i/ili na normiranoj cesti, ovisno o tome je li
sjedalo namijenjeno za razred (ili razrede) traktora kategorije A ili za
traktore kategorije B.

2.5.3.1.            Ispitivanje na ispitnoj napravi

2.5.3.1.1.         Ispitna naprava mora simulirati
vertikalne vibracije u točki pričvršćenja vozačkog sjedala. Vibracije se
proizvode s pomoću elektrohidrauličke naprave. Za
namještene vrijednosti pritom se upotrebljavaju one koje su navedene u
dodatcima 4., 5.a i 5.b. ovoga Priloga za odgovarajući razred traktora ili dva
puta integrirani signali ubrzanja zabilježeni na pričvršćenju vozačkog sjedala
na traktoru kategorije B u vožnji brzinom 12 ± 0,5 km/h po normiranoj ispitnoj
stazi određenoj u točki 2.5.3.2.1. Da bi se proizvele vibracije, moraju se
upotrijebiti dva neprekinuta niza namještenih vrijednosti.

            Prijelaz od kraja niza signala
ubrzanja koji su zabilježeni na normiranoj stazi u prvome prolazu do početka
drugoga prolaza mora biti jednolik i bez skokova. Osim 700 vrijednosti navedenih
u dodatcima 4. i 5. Priloga II., može se upotrijebiti veći broj vrijednosti
izračunanih polazeći od 700 početnih, npr. s kubičnom
»splin« funkcijom Vibracije se moraju prenositi na platformu koja po
dimenzijama približno odgovara vozačkoj kabini traktora.

2.5.3.1.2.         Osim pričvršćenja za ispitno sjedalo,
platforma mora imati kolo upravljača i oslonac za noge. Njihov raspored mora
odgovarati raspored prikazanu u Dodatku 6.

2.5.3.1.3.         Ispitna naprava mora imati veliku
krutost na savijanje i torziju, a zračnost njezinih
ležajeva i vodilica ne smije biti veća od tehnički potrebne. Ako platformu drži
oscilirajuća ruka, dimenzija R mora biti najmanje 2 000 mm (vidi Dodatak 6.).
Magnituda omjera vibracija na frekvencijama između 0,5 i 5,0 Hz treba biti u
području 1,00 ± 0,05, izmjerena u intervalima koji ne prelaze 0,5 Hz. Fazni
pomak ne smije se mijenjati za više od 20° u istome frekvencijskom području.

2.5.3.2.            Ispitivanje na normiranoj ispitnoj
stazi

2.5.3.2.1.         Staza se sastoji od dva usporedna traka
koja odgovaraju razmaku kotača traktora. Oba traka moraju biti od čvrstog
materijala, kao što je drvo ili beton, i izvedena od blokova postavljenih na
osnovnu podlogu ili kao neprekinuta glatka površina. Uzdužni profil svakoga
traka staze određen je ordinatama visina u odnosu na
osnovnu ravninu; te su ordinate prikazane u tablicama
u Dodatku 3. Za ispitnu stazu navedene su visine u razmacima po 16 cm uzduž
svakoga traka.

            Staza mora dobro nasjedati na tlo i,
u svakoj točki ukup­ne duljine, razmak između trakova
može odstupati samo zanemarivo; kotači traktora moraju cijelo vrijeme biti
potpuno na trakovima. Kad su trakovi izvedeni od blokova, njihova debljina mora
biti 6 – 8 cm, a razmak 16 cm između središta blokova. Duljina normirane staze
mora biti 100 m.

            Mjerenja se moraju započeti čim os
stražnje osovine trak­tora bude okomito iznad točke D = 0 na ispitnoj stazi i
završiti čim os prednje osovine traktora bude okomito iznad točke D = 100 na
ispitnoj stazi (vidi tablicu u Dodatku 3. ovoga Priloga).

2.5.3.2.2.         Mjerenja se obavljaju na brzini 12 ±
0,5 km/h.

            Propisana brzina mora se održavati
bez uporabe kočnica. Vibracije se moraju mjeriti, s lakim i teškim vozačem, na
sjedalu kao i u točki u kojoj je sjedalo pričvršćeno na traktor.

            Brzina 12 km/h mora se dosegnuti prije
nego se preveze prilazni dio staze. Površina toga prilaznoga dijela staze mora
biti ravna i mora se spajati s normiranom ispitnom stazom u istoj razini.

2.5.3.2.3.         Sjedalo mora biti namješteno s obzirom
na masu vozača u skladu s uputama proizvođača.

2.5.3.2.4.         Traktor mora biti opremljen zaštitnim
lukom i/ili kabinom, osim ako je ona tipa za koji se ne zahtijeva takva oprema.
Na traktoru ne smije biti nikakva dodatna oprema. Osim toga ne smije biti
dodatnih utega na kotačima ili okviru traktora niti tekućine u gumama.

2.5.3.2.5.         Gume upotrijebljene pri ispitivanju
moraju imati uobičajene dimenzije i slojeve, kako je navedeno u uputama
proizvođača. Dubina gaznog sloja ne smije biti manja
od 65% dubine novoga gaznog sloja.

2.5.3.2.6.         Bočne stijenke
guma ne smiju biti oštećene. Tlak u gumama mora odgovarati aritmetičkoj sredini
referentnih tlakova koje je preporučio proizvođač guma. Razmak kotača mora
odgovarati onomu koji se upotrebljava u uobičajenim radnim uvjetima za model
traktora na kojega je ugrađeno sjedalo.

2.5.3.2.7.         Mjerenja u točki pričvršćenja sjedala i
na sjedalu moraju se obaviti tijekom iste vožnje.

            Za mjerenje i zapisivanje vibracija
treba se upotrijebiti mjerilo ubrzanja, pojačalo mjernog signala i pisač s
magnetskom vrpcom ili mjerilo s izravnim očitavanjem vibracija. Zahtjevi za te
mjerne uređaje propisani su u točkama 2.5.3.3.2. do 2.5.3.3.6.

2.5.3.3.            Zahtjevi za ispitivanja na ispitnoj
stazi i na ispitnoj napravi
2.5.3.3.1.         Masa vozača

            Ispitivanja se moraju obaviti s dva
vozača: jednim ukupne mase 59 ± 1 kg, u kojoj masa sigurnosnoga pojasa oko
tijela može biti najviše 5 kg i drugim ukupne mase 98 ± 5 kg, s masom
sigurnosnoga pojasa od najviše 8 kg.

2.5.3.3.2.         Položaj akcelerometra

            Za mjerenje vibracija koje se
prenose na vozača, akcelerometar treba pričvrstiti na
ravnu ploču promjera 250 ± 50 mm, čiji središnji dio do promjera 75 mm mora
biti krut te mora biti opremljen čvrstom zaštitnom napravom za zaštitu
akcelerometra. Ta se ploča mora postaviti na sredinu
sjedišta sjedala između sjedala i tijela vozača te mora imati površinu koja
nije klizava.

            Za mjerenje vibracija na
pričvršćenju sjedala akcelerometar mora se
pričvrstiti u blizini toga pričvršćenja, u točki koja nije udaljena više od 100
mm od uzdužne središnje ravnine traktora i nalazi se u području vertikalne
projekcije sjedišta sjedala na traktor.

2.5.3.3.3.         Mjerenje vibracijskih ubrzanja

            Akcelerometar
i s njim povezana oprema za pojačanje i prijenos signala moraju odgovarati za
vibracije s efektivnom vrijednošću od 0,05 m/s2 i
moraju omogućivati mjerenja vibracija s efektivnom vrijednošću od 5 m/s2,
vršnim faktorom (omjer vršne i efektivne vrijednosti) 3 bez izobličenja i s
najvećom dopuštenom pogreškom od ± 2,5% u cijelom području 1 – 80 Hz.

2.5.3.3.4.         Pisač s magnetskom vrpcom

            Ako se upotrebljava pisač s
magnetskom vrpcom, njegova pogreška ponovljivosti ne smije prelaziti ± 3,5% u
frekvencijskome području 1 – 80 Hz, uključujući promjenu brzine vrpce pri
reprodukciji za analizu podataka.

2.5.3.3.5.         Uređaj za mjerenje vibracija

2.5.3.3.5.1.      Vibracije iznad 10 Hz mogu se zanemariti.
Zato je dopušteno priključiti ispred mjernog uređaja niskopojasni
filtar s graničnom frekvencijom od približno 10 Hz i slabljenjem od 12 dB po oktavi.

2.5.3.3.5.2.      Uređaj mora imati ugrađen elektronički
vrednovani filtar između osjetila i integracijskog uređaja. Filtar mora
odgovarati krivulji prikazanoj u Dodatku 8., uz dopuštenu pogrešku ± 0,5 dB u
frekvencijskome pojasu 2 – 4 Hz i ± 2 dB kod drugih frekvencija.

2.5.3.3.5.3.      Elektronički uređaj za mjerenje mora moći
prikazivati ili:

            – integral (I) kvadrata vrednovanoga
vibracijskog ubrzanje (aw) za vrijeme ispitivanja (T)

![](dodatni/350303.gif)

–
ili kvadratni korijen toga integrala

if !supportLists

–
endif
ili
izravno efektivnu vrijednost vrednovanoga vibracijskog ubrzanje (aweff)

if !supportLists![](dodatni/350304.gif)
endif

Netočnost
cijelog sustava za mjerenje efektivne vrijednosti ubrzanja ne smije prekoračiti
± 5% izmjerene vrijednosti.

2.5.3.3.6.         Umjeravanje

            Svi uređaji moraju biti redovito
umjeravani.

2.5.3.3.7.         Ocjena ispitivanja vibracija

2.5.3.3.7.1.      Tijekom svakog ispitivanja vrednovano
vibracijsko ubrzanje za cjelokupno trajanje ispitivanja mora se odrediti
mjerilom vibracija određenim u toim u točki 2.5.3.3.5.o:p>

2.5.3.3.7.2.      Izvještaj o ispitivanju mora prikazivati
srednju aritmetičku vrijednost efektivnih vrijednosti vrednovanoga vibracijskog
ubrzanja sjedala (awS) za oba vozača, lakog i teškog.
Izvještaj o ispitivanju mora također prikazivati omjer srednje aritmetičke
vrijednosti efektivnih vrijednosti vrednovanoga vibracijskog ubrzanja na
sjedalu (awS) i srednje aritmetičke vrijednosti
efektivnih vrijednosti vrednovanoga vibracijskog ubrzanja na pričvršćenju
sjedala (awB). Taj omjer mora biti zaokružen na dva
decimalna mjesta.

2.5.3.3.7.3.      Temperatura okoline tijekom vibracijskog
ispitivanja mora se izmjeriti i navesti u izvještaju.

2.5.4.   Vibracijsko ispitivanje sjedala traktora u
skladu s njihovom predviđenom uporabom

2.5.4.1.            Sjedalo koje je namijenjeno za
uporabu na traktoru razreda (ili više razreda) kategorije A mora se ispitati na
vibracijskoj napravi s uporabom odgovarajućeg niza namještenih vrijednosti
signala.

2.5.4.2.            Sjedalo koje je namijenjeno za
uporabu na određenome tipu traktora kategorije B mora se ispitati na normiranoj
stazi traktorom toga tipa. Međutim, može se također obaviti simulirano
ispitivanje uporabom odgovarajućeg niza namještenih vrijednosti signala koji
odgovaraju krivulji ubrzanja određenoj pri ispitivanju na normiranoj stazi tipa
traktora za kojemu je sjedalo namijenjeno.

2.5.4.3.            Sjedalo koje je namijenjeno samo za
uporabu na određenome tipu kategorije A mora također biti u skladu sa
zahtjevima točke 2.5.4.2. U tome slučaju homologacija
tipa sastavnoga dijela dodijelit će se samo za tip traktora kojemu je sjedalo
namijenjeno.

2.5.5.   Postupak određivanja vrednovanoga
vibracijskog ubrzanja na sjedalima namijenjenim za traktore kategorije A

2.5.5.1.            Ispitivanje na napravi za
vibracijsko ispitivanje obavlja se na napravi u skladu s točkom 2.5.3.1.
Vrijednost awB, koja se stvarno pojavi na
pričvršćenju sjedala tijekom mjerenja mora se odrediti. Za odstupanja od
referentne vrijednosti:

            awB\* =
2,05 m/s2 za traktore razreda I. kategorije A

            awB\* = 1,5
m/s2 za traktore razreda II. kategorije A

            awB\* = 1,3
m/s2za traktore razreda III. kategorije A.

            Ubrzanje awS
izmjereno na vozačkome sjedalu mora se ispitati u skladu sa sljedećom
jednadžbom:

 ![](dodatni/350305.gif)

2.5.5.2.            Za svakoga od dvaju vozača navedenih
u točki 2.5.3.3.1. vrednovano ubrzanje vibracijskoga gibanja mora se mjeriti na
sjedalu u trajanju od 28 sekunda u slučaju razreda I. i III., a 31 sekundu u
slučaju razreda II. Mjerenje mora početi pri namještenoj vrijednosti signala
koji odgovara za t = 0 sekunda i završiti pri namještenoj vrijednosti signala
za t = 28, odnosno 31 sekundu (vidi tablicu Dodatcima 4., i 5.a. i 5.b ovoga
Priloga). Moraju se obaviti najmanje dva niza ispitivanja. Izmjerene
vrijednosti ne smiju odstupati od aritmetičke sredine za više od ± 5 %. Svaki
potpuni niz namještenih točaka mora se ponoviti u 28, odnosno 31 ± 0,5 s.

2.5.6.   Postupak određivanja vrednovanoga
vibracijskog ubrzanja na sjedalima namijenjenim za traktore kategorije B

2.5.6.1.            U skladu sa zahtjevima iz točke
2.5.4.2., niz vibracijskih ispitivanja ne primjenjuje se za određeni razred
traktora nego samo na onaj tip traktora za koji je sjedalo namijenjeno.

2.5.6.2.            Normirana ispitna staza mora biti
izvedena u skladu sa zahtjevima točaka 2.5.3.2. i 2.5.3.2. Izmjereno
vibracijsko ubrzanje na vozačkome sjedalu (awS) ne
treba ispravljati. Najmanje dva niza ispitivanja moraju se obaviti na
normiranoj ispitnoj stazi. Izmjerene vrijednosti ne smiju odstupati od
aritmetičke sredine za više od ± 10 %.

            Točka 2.5.6.3. zamjenjuje se
sljedećim:

2.5.6.3.            Ako se ispitivanje provodi na
ispitnoj napravi, treba ga obaviti povezano s ispitivanjem na normiranoj
ispitnoj stazi u skladu sa zahtjevima točaka 2.5.3.1 i 2.5.3.3.

2.5.6.4.            Naprava za vibracijsko ispitivanje
treba biti namještena tako da efektivna vrijednost vrednovanoga vibracijskog
ubrzanja zabilježena na pričvršćenju sjedala (awB)
odstupa za manje od ± 5 % od efektivne vrijednosti vrednovanoga vibracivibracijskog
ubrzanja na prnju sjedala (awB) zabilježene na
normiranoj ispitnoj stazi (a\*wF).

            U slučaju odstupanja od vrijednosti
(awF) zabilježene na pričvršćenju sjedala (awB) tijekom ispitne vožnje vrednovano vibracijsko ubrzanje
zabilježeno na pričvršćenju sjedala tijekom ispitivanja na ispitnoj napravi
mora se ispraviti kako slijedi:

![](dodatni/350306.gif)

Svako
od ispitivanja na ispitnoj napravi mora se obaviti dvaput. Izmjerene
vrijednosti ne smiju odstupati od sred­nje aritmetičke vrijednosti više od ± 5
%.

2.5.7.   Ispitivanje za određivanja značajka
prigušenja u rezonantnome području

2.5.7.1.            To se ispitivanje obavlja na
ispitnoj napravi kako je određeno u točki 2.5.3.1. Međutim mora se uzeti u
obzir sljedeće:

2.5.7.2.            Umjesto niza vrijednosti određenih u
drugome stavku točke 2.5.3.1.1. (vidi Dodatke 4. i 5.a i 5.b ovoga Priloga)
treba proizvesti sinusne vibracije s amplitudom ± 15 mm i frekvencijom od 0,5 –
2 Hz. Mjerenja se obavljaju u cijelome frekvencijskom području sa stalnom
brzinom promjene frekvencije koji nije manji od 60 sekunda ili u razmacima koji
nisu veći od 0,05 Hz kod rastuće frekvencije i isto tako kod padajuće
frekvencije. Tijekom toga mjerenja signali koje odašilju akcelerometri
mogu se filtrirati kroz pojasni filtar s graničnim frekvencijama 0,5 i 2,0 Hz.

2.5.7.3.            Sjedalo treba opteretiti u prvome
ispitivanju s utegom mase 40 kg i mase 80 kg u drugome ispitivanju. Uteg se
postavlja na napravu prikazanu na slici 1. Dodatka 1., s istim pravcem
djelovanja sile kao pri određivanju referentne točke sjedala.

2.5.7.4.            Omjer efektivne vrijednosti
vibracijskog ubrzanja na površini sjedala awS i na
pričvršćenju sjedala awB:

![](dodatni/350307.gif)

određuje
se u frekvencijskome području od 0,5 do 2 Hz s razmacima koji ne prelaze 0,05
Hz.

2.5.7.5.            Izmjereni omjer mora se navesti u
izvještaju o ispitivanju, zaokružen na dva decimalna mjesta.

3.         ZAHTJEVI ZA HOMOLOGACIJU TIPA
SASTAVNOGA DIJELA I OZNAČIVANJE

3.1.      Propisani uvjeti za homologaciju
tipa sastavnoga dijela sjedala

            Za dodjeljivanje homologacije
tipa sastavnoga dijela sjedalo mora osim ispunjavanja gore navedenih zahtjeva
zadovoljavati sljedeće uvjete:

3.1.1.   područje namještanja ovisno o masi vozača
mora biti najmanje od 50 do 120 kg,

3.1.2.   promjena kuta nagiba izmjerena pri
ispitivanju bočne stabilnosti ne smije prelaziti 5°,

3.1.3.   nijedna od dviju vrijednosti opisanih u točki
2.5.3.3.7.2. ne smije prelaziti 1,25 m/s2.

3.1.4.   Omjer koji se navodi u točkama 2.5.7.4. i
2.5.7.5. ne smije prekoračiti vrijednost 2.

3.2.      Zahtjev za homologaciju
tipa sastavnoga dijela

3.2.1.   Zahtjev za homologaciju
tipa sastavnoga dijela mora podnijeti posjednik trgovačkog naziva ili zaštitnog
znaka vozila ili njegov opunomoćeni predstavnik.

3.2.2.   Za svaki tip vozačkog sjedala zahtjev mora
biti popraćen:

3.2.2.1.            kratkim tehničkim opisom, s izričito
navedenim tipom traktora ili više traktora za koje sjedalo namijenjeno,

3.2.2.2.            crtežima u tri primjerka, dovoljno
detaljnim da omogućuju lako prepoznavanje tipa sjedala i prikazuju posebno
njegove dimenzije, masu, sustav ovjesa i način učvršćenja,

3.2.2.3.            barem jednim sjedalom,

3.2.2.4.            (po potrebi) jedan traktor koji
predstavlja tip traktora za koji je namijenjeno sjedalo.

3.3.      Natpisi

3.3.1.   Sjedalo za koje je podnesen zahtjev za
homologaciju tipa sastavnoga dijela mora nositi jasno i
neizbrisivo napisanu oznaku trgovačkog naziva ili zaštitnog znaka proizvođača.

3.3n"'>3.3.2. n>Na svakome sjedalu mora biti dovoljno velik
prostor za oznaku homologacije tipa; taj prostor mora
biti prikazan na crtežima navedenim u točki 3.2.2.2.

3.4.      Homologacija
tipa sastavnoga dijela

3.4.1.   Ako sjedalo dostavljeno u skladu s točkom
3.2. zadovoljava zahtjeve točaka 3.1. i 3.3, dodjeljuje se homologacija
tipa sastavnoga dijela i broj homologacije tipa
sastavnoga dijela.

3.4.2.   Taj se broj ne smije dodijeliti kojemu drugom
tipu sjedala.

3.5.      Označivanje

3.5.1.   Svako sjedalo koje je u skladu s tipom
homologiranim prema ovom Pravilniku, mora nositi oznako
homologacija tipa sastavnoga dijela.

3.5.2.   Oznaka se mora sastojati od:

3.5.2.1.            pravokutnika oko slova »e« iza kojeg
se nalazi broj »25« (razlikovni broj za Hrvatsku)

3.5.2.2.            broja homologacija
tipa sastavnoga dijela koji odgovara broju homologacije
tipa sastavnoga dijela izdane za tip sjedala ispod i blizu pravokutnika, i

3.5.2.3.            oznake tipa traktora kategorije A za
koji je sjedalo namijenjeno, iznad i u blizini pravokutnika. Ta oznaka mora
biti prikazana kako slijedi:

            – za traktore razreda I.,
kategorije: I,

            – za traktore razreda I. i II.,
kategorije A: I i II,

            – za traktore razreda II. i III.
kategorije A: II. i III.

            Kad iznad pravokutnika nema takve
oznake, sjedalo je namijenjeno za traktor kategorije B.

3.5.3.   Oznaka homologacija
tipa sastavnoga dijela mora biti postavljena na sjedalo na takav način da je
nije moguće izbrisati i da je jasno vidljiva, čak i kad je sjedalo ugrađeno na
traktor.

3.5.4.   Primjer oznake homologacije
tipa sastavnoga dijela prikazan je u Dodatku 11.

3.5.5.   Dimenzije različitih dijelova te oznake ne
smiju biti manje od najmanjih dimenzija propisanih za označivanje prikazano u
Dodatku 11.

DODATAK 1.

METODA ODREĐIVANJA
REFERENTNE TOČKE SJEDALA (S)

1.         DEFINICIJA REFERENTNE TOČKE (S)

            »Referentna točke sjedala« (S)
označava točku sjecišta u središnjoj uzdužnoj ravnini sjedala ravnine
tangencijalne na donji rub obloge naslona sjedala i vodoravne ravnine. Ta
vodoravna ravnina siječe donju ravninu sjedala 150 mm ispred referentne točke sjedala
(S).

2.         NAPRAVA ZA ODREĐIVANJA REFERENTNE TOČKE
SJEDALA (S)

            Naprava prikazana na slici 1.
sastoji se od sjedne plohe i ploha naslona sjedala. Donji dijelovi ploha
naslona moraju biti zglobno spojeni u području trtice (A) i leđa (B), pri čemu
se zglob (B) može namještati po visini.

3.         METODA ODREĐIVANJA REFERENTNE TOČKE
SJEDALA (S)

            Referentna točka sjedala« (S) mora
se moći odrediti s pomoću naprave prikazane na slikama 1. i 2. koja simulira
opterećivanje osobom u sjedalu. Naprava se mora postaviti u sjedalo. Nakon toga
se opterećuje silom od 550 N u točki 50 mm ispred zgloba (A), a dva dijela
naslona lagano naslanjaju na oblogu naslona sjedala.

            Ako nije moguće postići potpuni
dodir po cijeloj površini obloženog naslona sjedala (ispod i iznad lumbalnoga
područja), mora se primijeniti sljedeći postupak:

(a)
kad nije moguće odrediti tangentu na najniže moguće područje, donji dio plohe
naslona sjedala u vertikalome položaju treba lako
pritisnuti na oblogu naslona sjedala;

(b)
kad nije moguće odrediti tangentu na najviše ajviše moguće područje, dok je donji dio
aslona sjedala u vertikalnome položaju, zglob se mora učvrstiti na
visini od 230 mm iznad referentne točke sjedala (S). Nakon toga obje se plohe
naslona sjedala u vertikalom položaju lako pritisnu tangencijalno na oblogu
naslona sjedala.

Slika
1.

NAPRAVA
ZA ODREĐIVANJE REFERENTNE TOČKE SJEDALA (S)

![](dodatni/350308.gif)

*Slika
2.*

NAPRAVA
U MJERNOME POLOŽAJU

![](dodatni/350309.gif)

DODATAK
2.

ODREĐIVANJE
KARAKTERISTIČNIH KRIVULJA SUSTAVA OVJESA I PODRUČJA NAMJEŠTANJA OPTEREĆENJA
(točka 2.5.1.)

![](dodatni/350310.gif)

HOD
OVJESA

DODATAK
3.

ISPITIVANJE
NA NORMIRANOJ ISPITNOJ STAZI

Tablica
ordinata visina u odnosu na mjerodavnu osnovnu razinu
koja određuje površinu obaju trakova staze (točka 2.5.3.2.1.)

D
= razmak od početne točke (u metrima)

L
= ordinata lijevoga traka (mm)

R
= ordinata desnoga traka (mm)

![](dodatni/350311.gif)

![](dodatni/350312.gif)
 ![](dodatni/350313.gif)

DODATAK
4.

NAMJEŠTENE
VRIJEDNOSTI SIGNALA ZA ISPITIVANJE VOZAČKIH SJEDALA ZA TRAKTORE KATEGORIJE A
RAZREDA I.(točka 2.5.3.2.1.)

PS       = točka namještanja

a          = amplituda zahtijevane vrijednosti
signala (u 10-4 m)

t           = vrijeme mjerenja (u sekundama)

Kad
se ponavlja niz signala prikazanih u tablici za 701 točku, točke od 700 do 0
vremenski se podudaraju s amplitudom a = 0.

|  |  |  |
| --- | --- | --- |
| Br. PS | A 10-4 m | T s |
| 0  1  2  .  .  .  699  700 | 0 000  0 089  nter'> 0 215  .  .  .  0 023  0 000 | 0  .  .  .  .  .  .  28,0 |

DODATAK 5.a

NAMJEŠTENE VRIJEDNOSTI
SIGNALA ZA ISPITIVANJE VOZAČKIH SJEDALA ZA TRAKTORE KATEGORIJE A RAZREDA
II.(točka 2.5.3.1.1.)

PS       = točka namještanja

a          = amplituda zahtijevane vrijednosti
signala u 10-4 m

t           = vrijeme mjerenja u sekundama

Kad
se ponavlja niz signala prikazanih u tablici za 701 točku, točke 700 do 0
vremenski se podudaraju s amplitudom a = 0.

|  |  |  |
| --- | --- | --- |
| Br. PS | A 10-4 m | T s |
| 0  1  2  .  .  .  699  700 | 0 000  0 022  0 089  .  .  .  0 062  0 000 | 0 s=T-98bezuvl align=center style='margin-bottom:.85pt;text-align:center'> . .  .  .  .  .  31,0 |

DODATAK 5.b

NAMJEŠTENE VRIJEDNOSTI
SIGNALA ZA ISPITIVANJE NA ISPITNOJ NAPRAVI VOZAČKIH SJEDALA ZA TRAKTORE
KATEGORIJE A RAZREDA III. (točka 2.5.3.1.1.)

PS       = točka namještanja

a          = amplituda zahtijevane vrijednosti
signala u mm

t           = vrijeme mjerenja u sekundama

Kad
se ponavlja niz signala za 701 točku u tablici, vrijeme za točke 700 i 0 briše
se, a amplituda im je a = 0.

![](dodatni/350314.gif)

![](dodatni/350315.gif)

![](dodatni/350316.gif)

DODATAK 6.

ISPITNA NAPRAVA (točka
2.5.3.1.): PRIMJER KONSTRUKCIJE (dimenzije u mm)

![](dodatni/350317.gif)

1
Kut nagiba stupa upravljača u odnosu na vertikalu ovisi o položaju sjedala i
promjeru kola upravljača.

2
Kut nagiba unatrag površine ugrađenog jastuka sjedala mora biti 3 – 12° u
odnosu na vodoravnu ravninu mjereno napravom za opterećivanje u skladu s
Dodatkom 1. Priloga II. Izbor kuta nagiba za taj razred ovisi o položaju pri
sjedenju.

DODATAK 7.

ZNAČAJKA FILTRA UREĐAJA
ZA MJERENJE VIBRACIJA (točka 2.5.3.3.5.)

![](dodatni/350318.gif)

DODATAK 8.

PRIMJER OZNAKE
HOMOLOGACIJE TIPA SASTAVNOGA DIJELA (točka 3.5.)

![](dodatni/350319.gif)

Sjedalo
na koje je postavljena gornja oznaka EEZ homologacije
tipa namijenjeno je za traktor razreda I. kategorije A i homologirano
je u Njemačkoj (e1) pod brojem 1 005.

PRILOG III.

OBRAZAC CERTIFIKATA O
HOMOLOGACIJI TIPA SASTAVNOGA DIJELA

Izjava
o dodjeljivanju, odbijanju, povlačenju ili izmjeni/dopuni homologacije
tipa sastavnoga dijela za tip vozačkog sjedala za traktor na kotačima za
poljoprivredu ili šumarstvo

Naziv tijela
nadležnog za homologaciju

Homologacija tipa br.:…………………………………………………

1.         Trgovački naziv ili marka traktora:

2.         Naziv i adresa proizvođača sjedala:

3.         Ako je potrebno, ime i adresa
ovlaštenog predstavnika proizvođača:

4.         Marka, tip i trgovački naziv traktora
za koji (koje) je sj) je sjedalo namijenjeno1:

5.         Datum podnošenje zahtjeva za
homologaciju tipa sastavnog dijela:

6.         Ispitni laboratorij:

7.         Datum i broj izvještaja o ispitivanju
ispitnog laboratorij:

8.         Datum kada je homologacija
tipa sastavnoga dijela dodijeljena/odbijena/povučena2:

9.         Mjesto:

10.       Datum:

11.       Uz certifikat prilaže se pojašnjenje s
opisom sjedala, posebno područja namještanja, ukupne težine, značajka sustava
ovjesa, vrste i debljine obloge i smjerova pričvršćenja. Crteži bokocrta i
tlocrta stranica sjedala na formatu DIN A4 (290 x 297
mm) prilažu se uz to pojašnjenje. To se pojašnjenje mora poslati nadležnim
tijelima drugih država članica ako to zatraže.

12.       Napomene:

13.       Potpis:

\_\_\_\_\_
1 U slučaju sjedala predviđenih za
traktor razreda I. ili II. treba navesti razred (razrede) traktora za koji
(koje) je sjedalo predviđeno.
2 Prekrižiti što se ne primjenjuje.

PRILOG IV.

ZAHTJEVI ZA UGRADBU
VOZAČKOG SJEDALA ZA HOMOLOGACIJU TIPA TRAKTORA

1.         Svako vozačko sjedalo mora nositi
oznaku homologacije tipa sastavnoga dijela i
zadovoljavati zahtjeve za ugradbu:

1.1.      vozačko sjedalo mora biti ugrađeno na
takav način da:

1.1.1.   vozaču bude osiguran udoban položaj pri
vožnji i upravljanju traktora,

1.1.2.   sjedalo bude lako dostupno,

1.1.3.   vozač, kad sjedi u uobičajenu položaju za
vožnju, može lako dosegnuti razne upravljačke naprave traktora koje možda bude
potrebno aktivirati tijekom vožnje,

1.1.4.   ni jedan dio sjedala ili traktora ne može
porezati ili stisnuti vozača,

1.1.5.   kad se položaj sjedala može namještati samo
uzdužno ili po visini, uzdužna os koja prolazi kroz referentnu točku sjedala
mora biti usporedna s vertikalnom uzdužnom ravninom traktora koja prolazi kroz
središte kola upravljača i od nje je udaljena najviše 100 mm,

1.1.6.   kad se sjedalo može zakretati oko svoje
vertikalne osi, ono se mora moći blokirati u svim ili određenim položajima i
svakako u položaju navedenu u točki 1.1.5.

2.         Posjednik homologacije
tipa može zahtijevati da se ona proširi na druge tipove sjedala. Nadležna
tijela moraju dodijeliti takvo proširenje pod sljedećim uvjetima:

2.1.      za novi tip sjedala bila je dodijeljena
homologacija tipa sastavnoga dijela,

2.2.      konstruirano je za ugradbu u tip traktora
za koji je bilo zatraženo proširenje homologacija
tipa

2.3.      ugrađeno je na takav način da zadovoljava
zahtjeve za ugradbu u ovome prilogu.

3.         Sjedala koja su namijenjena za traktore
s razmakom kotača stražnje osovine 1 150 mm mogu imati sljedeće najmanje
dimenzije dubine i širine sjedišta sjedala:

            – dubina sjedišta sjedala: 300 mm,

            – širina sjedišta sjedala: 400 mm.

            Ta se odredba primjenjuje samo kad
se propisane vrijednosti za dubinu i širinu sjedišta sjedala (tj. 400 ± 50 mm, odnosno najmanje 450 mm) nije m nije moguće
održati iz razloga povezanih s konstrukcijom traktora.

4.         Certifikat koji odgovara obrascu
prikazanu u Prilogu V. treba priložiti certifikatu o homologaciji
tipa traktora za svaku dodijeljenu ili povučenu homologaciju
ili izmjena/dopunu homologacije.

PRILOG V.

DODATAK CERTIFIKATU O
HOMOLOGACIJI TIPA ZA TRAKTOR S OBZIROM NA VOZAČKO SJEDALO

(Članak
4. stavak 2. i 10. Direktive Vijeća 74/150/EEZ od 4. ožujka 1974. o
usklađivanju zakonodavstva država članica koje se odnosi na homologaciju
tipa traktora na kotačima za poljoprivredu ili šumarstvo)

Naziv
tijela nadležnog za homologaciju

Homologacija tipa br.: ...................... izmjena/dopuna
br. ..................

1.         Trgovački naziv ili marka traktora:

2.         Tip traktora:

3.         Naziv i adresa proizvođača traktora:

4.         Ako je potrebno, ime i adresa
ovlaštenog predstavnika:

5.         Trgovački naziv ili marka vozačkog
sjedala i broj homologacije tipa sastavnoga dijela:

6.         Izmjena/dopuna homologacije
tipa traktora primjenjuje se na sljedeći tip sjedala:

7.         Traktor dostavljen na
homologaciju tipa:…………

8.         Tehnička služba odgovorna za provjeru
sukladnosti u postup­ku homologacije
tipa:

9.         Datum izvještaja o ispitivanju koji je
izdala ta služba:

10.       Broj izvještaja o ispitivanju koji je
izdala ta služba:

11.       Homologacija
tipa s obzirom na vozačko sjedalo je dodijeljena/odbijena(1)

12.       Mjesto:

13.       Datum:

14.       Potpis:

 \_\_\_\_

(1)
Prekrižiti što se ne primjenjuje.

Pravilnik, NN 72/2007-2248
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)